
PËR KRIJIMIN E QENDRËS PËR MANAXHIMIN DHE ADMINISTRIMIN PUBLIK

Me propozimin e Ministrisë së Arsimit dhe Komitetit të Shkencës dhe të Teknologjisë, Këshilli i Ministrave

V E N D O S I:

1. Krijimin e Qendrës për Manaxhimin dhe Administrimin Publik. Qendra zhvillon veprimtarinë e vet në bazë të statutit që miratohet nga Këshilli i Ministrave.
Brenda 6-mujorit të dytë të vitit 1993, Ministria e Arsimit dhe Komiteti i Shkencës dhe i Teknologjisë të paraqesin për miratim statutin e veprimtarisë së Qendrës.
2. Ministria e Arsimit dhe Komiteti i Shkencës dhe i Teknologjisëm brenda muajit korrik 1993, t'i paraqesin Kryesisë së Këshillit të Ministrave propozimin për emërimin e drejtorit të Qendrës.
3. Për mbështetjen e veprimtarisë së Qendrës, për vitin 1993 jepen 200.000 lekë që përballohen nga fondi rezervë i Këshillit të Ministrave në Buxhetin e Shtetit për këtë vit.
4. Për fillimin e veprimtaisë së Qendrës, Fakulteti i Ekonomisë dhe i Biznesit të Universitetit të Tiranës të sigurojë mjedisin e përshtatshëm.
5. Për zbatimin e këtij vendimi ngarkohen Ministria e Arsimit dhe Komiteti i Shkencës dhe i teknologjisë.
6. Vendimi i Këshillit të Ministrave nr.193, datë 29.4.1993 shfuqizohet.
Ky vendim hyn në fuqi menjëherë.

